wannaphong/clean_thaiwikipedia huggingface dataset:
# โอนามาซุ
โอนามาซุ  ตามตำนานญี่ปุ่นเป็นปลาดุกยักษ์ที่อาศัยอยู่ใต้เกาะญี่ปุ่น เมื่อมันขยับตัวจะทำให้เกิดแผ่นดินไหว โอนามาซุอาศัยอยู่ใต้เกาะญี่ปุ่นและถูกควบคุมโดยเทพเจ้าทาเกมิกาซูจิ ที่ประดิษฐานอยู่ที่คาชิมะ ซึ่งเทพเจ้าทาเกมิกาซูจิจะยับยั้งการขยับของโอนามาซุด้วยหิน แต่เมื่อทาเกมิกาซูจิชะล่าใจและปล่อยให้หินของเขาล้มลง โอนามาซุก็จะใช้โอกาสนี้ในการขยับตัวซึ่งจะทำให้เกิดแผ่นดินไหวรุนแรง 

 ตำนาน 
ตามตำนานของญี่ปุ่นเล่าว่าโอนามาซุคือปลาดุกขนาดมหึมาที่อาศัยอยู่ใต้พื้นโลกRabitz, Albrecht; Rabitz, Gisela (2010). “When the Namazu Shakes its Body”, Andon (88), pp. 5–27. ซึ่งเป็นสาเหตุของแผ่นดินไหว ความเกี่ยวข้องระหว่างโอนามาซุกับแผ่นดินไหวเกิดขึ้นครั้งแรกในทะเลสาบบิวะ ในช่วงเวลาประมาณศตวรรษที่ 16 โอนามาซุได้รับการวาดจากภาพโอสึเอะ ซึ่งเป็นศิลปะในบริเวณนั้น

โอนามาซุมีเกี่ยวข้องกับเทพพระเจ้าทาเกมิกาซูจิและ "หินรากฐาน" ในเมืองคาชิมะ จังหวัดอิบารากิ ซึ่งเป็นหินขนาดใหญ่ที่ทับไม่ให้ปลาดุกขยับได้ แต่เมื่อพระเจ้าทาเกมิกาซูจิชะล่าใจ โอนามาซุก็จะขยับตัวจนทำให้เกิดแผ่นดินไหวรุนแรง  

 คำอธิบาย 
ความเชื่อเกี่ยวกับปลาดุกและแผ่นดินไหวไม่ได้มีอยู่ในญี่ปุ่นจนถึงปลายศตวรรษที่ 17 และได้รับความนิยมเพิ่มขึ้นหลังความเชื่อในการทำนายแผ่นดินไหวในช่วงศตวรรษที่ 19 ก่อนเกิดแผ่นดินไหวในเอโดะใน ค.ศ. 1855 ชาวประมงที่กำลังจะไปหาปลาไหลรายงานว่าพบปลาดุกมีพฤติกรรมผิดปกติในแม่น้ำ ซึ่งเขาก็ใช้ปลาดุกเป็นตัวทำนายแผ่นดินไหว ต่อมาในคืนนั้นก็ได้เกิดแผ่นดินไหวขึ้น สอดคล้องกับเกร็ดเล็กเกร็ดน้อยซึ่งบันทึกไว้ในพงศาวดาร ค.ศ. 1856 รายงานข่าวเกี่ยวกับปลาดุกสามารถทำนายแผ่นดินไหวได้ตามธรรมชาติ ในช่วงทศวรรษที่ 1930 นักแผ่นดินไหวชาวญี่ปุ่น ชินกิชิ ฮาไต และโนโบรุ อาเบะ ได้ แสดงให้เห็นว่าปลาดุกในพิพิธภัณฑ์สัตว์น้ำมีพฤติกรรมผิดปกติก่อนที่จะเกิดแผ่นดินไหวหลายชั่วโมง 
และสามารถคาดการณ์แผ่นดินไหวด้วยความแม่นยำ 80%

 ประวัติ 
 นามาซุเอะ 
thumb|upright|ทาเกมิกาซูจิควบคุมโอนามาซุด้วยหิน เพื่อป้องกันแผ่นดินไหวใน ค.ศ. 1855
นามาซุเอะ เป็นภาพพิมพ์ปลาดุกที่รู้จักกันในศตวรรษที่ 19 ภาพเหล่านี้ถูกตีพิมพ์และเผยแพร่ในปริมาณมากหลังจากเกิดแผ่นดินไหวในเอโดะ ค.ศ. 1855 ถือเป็นแผ่นดินไหวที่ใหญ่ที่สุดในยุคอันเซ; 
ภาพพิมพ์แกะไม้เหล่านี้ส่วนใหญ่มีฉากเทพเจ้าที่ปราบปลาดุก
# คณะพยาบาลศาสตร์ มหาวิทยาลัยราชภัฏนครราชสีมา
คณะพยาบาลศาสตร์ มหาวิทยาลัยราชภัฏนครราชสีมา (อังกฤษ: Faculty of Nursing, Nakhon Ratchasima Rajabhat University) ก่อตั้งขึ้นในปี พ.ศ. 2564 ถือเป็นคณะวิชาที่ 7 ที่เปิดสอนในระดับปริญญาตรีของมหาวิทยาลัยราชภัฏนครราชสีมา

 ประวัติความเป็นมา 
 วันที่ 18 กันยายน 2563 ในการประชุม ครั้งที่ 10/2563 ดำเนินการขอจัดตั้งโครงการจัดตั้งคณะพยาบาลศาสตร์ และได้รับการพิจารณาให้ความเห็นชอบโครงการจัดตั้งคณะพยาบาลศาสตร์จากสภามหาวิทยาลัย

 วันที่ 21 พฤษภาคม 2564 ก่อตั้ง คณะพยาบาลศาสตร์ ในฐานะเป็นองค์กรในกำกับขอมหาวิทยาลัยราชภัฏนครราชสีมา โดยการอนุมัติในการประชุมสภามหาวิทยาลัย ครั้งที่ 4 /64 ดังนั้น ในวันที่ 21 พฤษภาคม ของทุกปี จึงถือเป็นวันคล้ายวันสถาปนาคณะพยาบาลศาสตร์ มหาวิทยาลัยราชภัฏนครราชสีมา

 สัญลักษณ์ 
 สีประจำคณะ คือ สีเขียวมิ้น
 ดอกไม้ประจำคณะ คือ ดอกหิรัญญิการ์

 หลักสูตรการศึกษา 
 หลักสูตรที่เปิดสอนในคณะพยาบาลศาสตร์ มหาวิทยาลัยราชภัฏนครราชสีมา กลุ่มวิชา/ภาควิชา/สาขาวิชา ระดับปริญญาตรี ระดับปริญญาโท ระดับปริญญาเอก รวมทุกภาควิชา หลักสูตรพยาบาลศาสตรบัณฑิต (พย.บ.)
 สาขาวิชาพยาบาลศาสตร์

 คณบดี 
ทำเนียบคณบดีคณะพยาบาลศาสตร์ มหาวิทยาลัยราชภัฏนครราชสีมารายนามคณบดีวาระการดำรงตำแหน่งอ้างอิง1. ผู้ช่วยศาสตราจารย์ ดร.สุรีย์ ธรรมิกบวร 21 พฤษภาคม 2564 - ปัจุบัน
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
# มักศูเราะฮ์
มักศูเราะฮ์ (,) คือบริเวณปิดล้อม กล่อง หรือฉากไม้ใกล้เมียะห์รอบหรือตรงกลางกำแพงกิบลัตในมัสยิด โดยมีไว้สำหรับผู้นำมุสลิม (กับคณะผู้ติดตาม) และเดิมทีออกแบบไว้ป้องกันบุคคลเหล่านั้นจากมือสังหารระหว่างละหมาด"Maqsurah", Encyclopædia Britannica Online อิหม่ามที่ทำการละหมาดในมักศูเราะฮ์มักอยู่ในมัซฮับ (สำนัก) เดียวกันกับผู้นำGibbs, H.A.R. The Travels of Ibn Battuta (Munshiram Manoharlal, 1999) p127

 ประวัติ 
left|thumb|พื้นที่มักศูเราะฮ์ในมัสยิดใหญ่แห่งกอร์โดบา
left|thumb|hünkâr mahfili ในฮาเกียโซเฟีย อิสตันบูล
เชื่อกันว่ามักศูเราะฮ์แรกสร้างขึ้นโดยเคาะลีฟะฮ์อุษมาน (ดำรงตำแหน่ง ค.ศ. 644 ถึง 656) ที่มัสยิดแห่งมะดีนะฮ์ เพื่กป้องกันตนเองจากมือสังหาร หลังจากอุมัร ผู้ดำรงตำแหน่งคนก่อนหน้า ถูกลอบสังหารในมัสยิด ในยุคอิสลามตอนต้น เคาะลีฟะฮ์ยังทำหน้าที่เป็นอิหม่ามนำละหมาดในมัสยิดหลัก มักศูเราะฮ์แบบดั้งเดิมของอุษมานเป็นกำแพงอิฐดินแบบเรียบง่ายที่เจาะรูไว้ เพื่อให้คนละหมาดเห็นอิหม่ามได้ ภายหลังจึงเปลี่ยนเป็นโครงสร้างหินที่คงทนกว่า มุอาวิยะฮ์ที่ 1 เคาะลีฟะฮ์องค์แรกแห่งราชวงศ์อุมัยยะฮ์ ก็สร้างมักศูเราะฮ์ของตนเองในมัสยิดอุมัยยะฮ์ที่ดามัสกัสด้วย

มักศูเราะฮ์ที่เก่าแก่ที่สุดในโลกอิสลามที่ได้รับการรักษาไว้ในสถานที่เดิม คือมักศูเราะฮ์ไม้ในมัสยิดใหญ่แห่งอัลก็อยเราะวาน ซึ่งสั่งทำโดยอัลมุอิซซ์ อิบน์ บาดีส ผู้นำราชวงศ์ซีริด และมีอายุถึงครึ่งแรกของคริสต์ศตวรรษที่ 11 (ถึงแม้ว่าจะบูรณะภายหลังในคริสต์ศตวรรษที่ 17) ตั้งอยู่ทางขวาของมินบัรมัสยิด และเป็นที่รู้จักจากงานไม้ที่มีจารึกกูฟีย์ที่อุทิศแด่อัลมุอิซซ์
# คณะครุศาสตร์ มหาวิทยาลัยราชภัฏนครราชสีมา
คณะครุศาสตร์ มหาวิทยาลัยราชภัฏนครราชสีมา (อังกฤษ: Faculty of Education, Nakhon Ratchasima Rajabhat University) ก่อตั้งขึ้นในปี พ.ศ. 2457 ถือเป็นคณะแรก ของมหาวิทยาลัยราชภัฏนครราชสีมา

 ประวัติความเป็นมา 
 ปี พ.ศ. 2457 ก่อตั้งที่โรงเรียนตัวอย่างจังหวัดนครราชสีมา 
 ปี พ.ศ. 2461 เปลี่ยนเป็นโรงเรียนประจำมณฑลนครราชสีมา โดยรับนักเรียนที่สำเร็จชั้นมัธยมศึกษาปีที่ 3 มาเรียนต่ออีก 2 ปี สำเร็จ เพื่อจะได้รับประกาศนียบัตรครูมูลสามัญ (ป.)
 ปี พ.ศ. 2511 เริ่มผลิตครูระดับประกาศนียบัตรวิชาการศึกษานอกเวลา 
 ปี พ.ศ. 2515 เริ่มผลิตครูระดับ ประกาศนียบัตรวิชาการศึกษาชั้นสูงนอกเวลา
 ปี พ.ศ. 2517 เปิดสอนหลักสูตรครุศาสตรบัณฑิต (คบ.) วิชาเอกวิทยาศาสตร์ทั่วไป เป็นหลักสูตร 2 ปี
 15 กุมภาพันธ์ 2518 หมวดวิชาการศึกษาได้รับการยกระดับขึ้นเป็น คณะวิชาครุศาสตร์ และได้ขยายการผลิตครู ระดับปริญญาตรี ทั้งหลักสตร 2 ปีและ 4 ปี
 24 มกราคม 2538 เปลี่ยนชื่อเป็น คณะครุศาสตร์

 หลักสูตรการศึกษา 
 หลักสูตรที่เปิดสอนในคณะครุศาสตร์ มหาวิทยาลัยราชภัฏนครราชสีมา  กลุ่มวิชา/ภาควิชา/สาขาวิชา ระดับประกาศนียบัตรบัณฑิต ระดับปริญญาตรี ระดับปริญญาโท ระดับปริญญาเอก รวมทุกภาควิชา ประกาศนียบัตรบัณฑิต (ป.บัณฑิต)
 สาขาวิชาชีพครู ครุศาสตรบัณฑิต (ค.บ.)
 สาขาวิชาการศึกษาปฐมวัย
 สาขาวิชาคณิตศาสตร์
 สาขาวิชาคอมพิวเตอร์ศึกษา
 สาขาวิชาเคมี
 สาขาวิชาชีววิทยา
 สาขาวิชาฟิสิกส์
 สาขาวิชาวิทยาศาสตร์ทั่วไป
 สาขาวิชาพลศึกษา
 สาขาวิชาภาษาไทย
 สาขาวิชาภาษาอังกฤษ
 สาขาวิชาสังคมศึกษา
 สาขาวิชาศิลปศึกษา
 สาขาวิชาการศึกษาพิเศษ
 สาขาวิชาดนตรีศึกษา (แขนงวิชาดนตรีไทย)
 สาขาวิชาพุทธศาสนศึกษา 
 สาขาวิชาจิตวิทยาการศึกษาและการแนะแนว
 สาขาวิชาดนตรีศึกษา
 สาขาวิชาดนตรีศึกษา (แขนงวิชาดนตรีตะวันตก)
 สาขาวิชานาฏศิลป์ไทย
 สาขาวิชาเทคโนโลยีและสื่อสารการศึกษา  ครุศาสตรมหาบัณฑิต (ค.ม.)
 สาขาวิชาการบริหารการศึกษา
 สาขาวิชาวิจัยและประเมินผลการศึกษา
 สาขาวิชาเทคโนโลยีและสื่อสารการศึกษา
 สาขาวิชาหลักสูตรและการสอน
 สาขาวิชาคณิตศาสตรศึกษา
 สาขาวิชาภาษาไทย  ปรัชญาดุษฎีบัณฑิต (ปร.ด.) 
 สาขาวิชาการบริหารการศึกษา
 สาขาวิชาหลักสูตรและการสอน
# คณะมนุษย์ศาสตร์และสังคมศาสตร์ มหาวิทยาลัยราชภัฏนครราชสีมา
คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา (อังกฤษ: Faculty of Humanities and Social Science, Nakhon Ratchasima Rajabhat University) ก่อตั้งขึ้นเมื่อวันที่ 29 สิงหาคม พ.ศ. 2518 

 ประวัติความเป็นมา 
 วันที่ 29 สิงหาคม 2518 ยกฐานะวิทยาลัยครู เป็นสถาบันอุดมศึกษา จึงจัดตั้งเป็น คณะวิชามนุษยศาสตร์และสังคมศาสตร์ ตามหลักสูตรการฝึกหัดครู ตามพระราชบัญญัติวิทยาลัยครู พ.ศ.2518

 พ.ศ. 2538 คณะวิชามนุษยศาสตร์และสังคมศาสตร์ ก็ได้ปรับเปลี่ยนเป็น คณะมนุษยศาสตร์และสังคมศาสตร์ เพื่อให้สอดคล้องกับการปฏิบัติภารกิจที่เปลี่ยนแปลงไป เนื่องจากวิทยาลัยครูนครราชสีมา ได้เปลี่ยนเป็นสถาบันราชภัฏนครราชสีมา

 เดือนสิงหาคม 2541 มีนโยบายเปลี่ยนแปลงโครงสร้างการบริหารทางด้านวิชาการภายในคณะ จากการบริหารแบบภาควิชาไปเป็นแบบโปรแกรมวิชา

 วันที่ 15 มิถุนายน พ.ศ. 2547 สถาบันราชภัฏนครราชสีมา ได้เปลี่ยนแปลงเป็น มหาวิทยาลัยราชภัฏนครราชสีมา

 หลักสูตรการศึกษา 
 หลักสูตรที่เปิดสอนในคณะมนุษย์ศาสตร์และสังคมศาสตร์ มหาวิทยาลัยราชภัฏนครราชสีมา กลุ่มวิชา/ภาควิชา/สาขาวิชา ระดับปริญญาตรี ระดับปริญญาโท ระดับปริญญาเอกกลุ่มวิชาการศึกษาด้านภาษา หลักสูตรศิลปศาสตรบัณฑิต
 สาขาวิชาภาษาไทย
 สาขาวิชาภาษาอังกฤษ 
 สาขาวิชาภาษาอังกฤษธุรกิจ 
 สาขาวิชาภาษาญี่ปุ่น
 สาขาวิชาภาษาจีน
 สาขาวิชาภาษาไทยเพื่อการสื่อสารสำหรับชาวต่างประเทศ
หลักสูตรครุศาสตรบัณฑิต
 สาขาวิชาภาษาไทย
 สาขาวิชาภาษาอังกฤษ
กลุ่มวิชา
 วิชาภาษาฝรั่งเศสหลักสูตรศิลปศาสตรมหาบัณฑิต
 สาขาวิชาการสอนภาษาอังกฤษเป็นภาษาต่างประเทศ
หลักสูตรครุศาสตรมหาบัณฑิต
 สาขาวิชาภาษาไทยกลุ่มวิชาการศึกษาด้านศิลปกรรมหลักสูตรครุศาสตรบัณฑิต
 สาขาวิชาดนตรีไทย
 สาขาวิชานาฎศิลป์ไทย
 สาขาวิชาศิลปศึกษา
หลักสูตรศิลปกรรมศาสตรบัณฑิต
 สาขาวิชาทัศนศิลป์
 สาขาวิชาออกแบบนิเทศศิลป์ กลุ่มวิชาการศึกษาด้านสังคมศึกษา หลักสูตรศิลปศาสตรบัณฑิต
 สาขาวิชาการพัฒนาสังคม
 สาขาวิชาสารสนเทศศาสตร์และบรรณารักษศาสตร์
หลักสูตรครุศาสตรบัณฑิต
 สาขาวิชาพุทธศาสนศึกษา
 สาขาวิชาสังคมศึกษา
หลักสูตรรัฐศาสตรบัณฑิต
 สาขาวิชารัฐศาสตร์
หลักสูตรนิติศาสตรบัณฑิต
 สาขาวิชานิติศาสตร์หลักสูตรรัฐประศาสนศาสตรบัณฑิต
 สาขาวิชารัฐประศาสนศาสตร์
หลักสูตรรัฐประศาสนศาสตรมหาบัณฑิต
 สาขาวิชารัฐประศาสนศาสตร์หลักสูตรศิลปศาสตรดุษฎีบัณฑิต
      สาขาวิชาการเมืองการปกครองภาครัฐและเอกชนหน่วยงานอื่นๆ ภายในคณะ

 สโมสรนักศึกษาคณะมนุษยศาสตร์และสังคมศาสตร์
# คณะสาธารณสุขศาสตร์ มหาวิทยาลัยราชภัฏนครราชสีมา
คณะสาธารณสุขศาสตร์ มหาวิทยาลัยราชภัฏนครราชสีมา (อังกฤษ: Faculty of Public Health, Nakhon Ratchasima Rajabhat University) ก่อตั้งขึ้นในปี พ.ศ. 2564 ถือเป็นคณะวิชาที่ 7 ที่เปิดสอนในระดับปริญญาตรีของมหาวิทยาลัยราชภัฏนครราชสีมา

 ประวัติความเป็นมา 
 ปี พ.ศ. 2546 เปิดสอน หลักสูตรสาธารณสุขศาสตรมหาบัณฑิต สาขาการพัฒนาสุขภาพชุมชน
 ปี พ.ศ. 2552 เปิดสอนหลักสูตรสาธารณสุขศาสตรบัณฑิต สังกัดคณะวิทยาศาสตร์และเทคโนโลยี
 ปี พ.ศ. 2556 เนื่องจากหลักสูตรสาธารณสุขศาสตรบัณฑิต มีนักศึกษามากกว่า 1,200 คน มหาวิทยาลัยราชภัฏนครราชสีมา จึงมีนโยบายยกฐานะโปรแกรมวิชาสาธารณสุขศาสตร์ ให้เป็น คณะสาธารณสุขศาสตร์ โดยเสนอขออนุมัติจากสภามหาวิทยาลัย และมีประกาศจัดตั้งคณะสาธารณสุขศาสตร์ เมื่อวันที่ 19 กรกฎาคม พ.ศ. 2556
 ปี พ.ศ. 2557 เปิดสอนหลักสูตรวิทยาศาสตรบัณฑิต สาขาวิชาอาชีวอนามัยและความปลอดภัย เพิ่มอีก 1 หลักสูตร
 ปี พ.ศ. 2561 เปิดสอนหลักสูตรสาธารณสุขศาสตรดุษฎีบัณฑิต
 ปี พ.ศ. 2562 เปิดหลักสูตรวิทยาศาสตรบัณฑิต สาขาวิชาอนามัยสิ่งแวดล้อม

 หลักสูตรการศึกษา 
 หลักสูตรที่เปิดสอนในคณะสาธารณสุขศาสตร์ มหาวิทยาลัยราชภัฏนครราชสีมา กลุ่มวิชา/ภาควิชา/สาขาวิชา ระดับปริญญาตรี ระดับปริญญาโท ระดับปริญญาเอก รวมทุกภาควิชา  หลักสูตรสาธารณสุขศาสตรบัณฑิต 
 สาขาวิชาสาธารณสุขชุมชน
 สาขาอาชีวอนามัยและความปลอดภัย
 สาขาอนามัยสิ่งแวดล้อม หลักสาธารณสุขศาสตรมหาบัณฑิตหลักสูตรสาธารณสุขศาสตรดุษฎีบัณฑิต
# คณะวิทยาศาสตร์และเทคโนโลยี มหาวิทยาลัยราชภัฏนครราชสีมา
คณะวิทยาศาสตร์และเทคโนโลยี มหาวิทยาลัยราชภัฏนครราชสีมา (อังกฤษ: Faculty of Science and Technology, Nakhon Ratchasima Rajabhat University) ก่อตั้งขึ้นในปี 19 สิงหาคม พ.ศ. 2518 เป็น 1 ใน 4 ส่วนหน่อยงานแรกของมหาวิทยาลัยราชภัฏนครราชสีมา คือ สำนักงานอธิการ คณะวิชาครุศาสตร์ คณะวิชามนุษยศาสตร์และสังคมศาสตร์ และคณะวิชาวิทยาศาสตร์และเทคโนโลยี

 ประวัติความเป็นมา 
 วันที่ 19 สิงหาคม 2518 ได้จัดตั้งคณะวิทยาศาสตร์และเทคโนโลยีขึ้น ตามประกาศใช้พระราชบัญญัติวิทยาลัยครู พุทธศักราช 2518

 ปี พ.ศ. 2527 คณะวิทยาศาสตร์ ได้เปิดสอนสาขาวิชาด้านวิทยาศาสตร์ และวิทยาศาสตร์ประยุกต์หลายสาขาวิชา เนื่องจากมีการประกาศใช้พระราชบัญญัติวิทยาลัยครูฉบับที่ 2 พุทธศักราช 2527 ให้วิทยาลัยครูผลิตบัณฑิต สาขาวิชาชีพอื่นที่ไม่ใช่วิชาชีพครูได้

 หลักสูตรการศึกษา 
 หลักสูตรที่เปิดสอนในคณะวิทยาศาสตร์และเทคโนโลยี มหาวิทยาลัยราชภัฏนครราชสีมา กลุ่มวิชา/ภาควิชา/สาขาวิชา ระดับปริญญาตรี ระดับปริญญาโท ระดับปริญญาเอก รวมทุกภาควิชา หลักสูตรวิทยาศาสตรบัณฑิต (วท.บ.)
 สาขาเกษตรศาสตร์
 สาขาคหกรรมศาสตร์
 สาขาเคมี
 สาขาชีววิทยา
 สาขาเทคนิคการสัตวแพทย์
 สาขาเทคโนโลยีสารสนเทศ
 สาขาวิทยาการคอมพิวเตอร์
 สาขาระบบสารสนเทศเพื่อการจัดการ
 สาขาฟิสิกส์
 สาขาภูมิสารสนเทศ
 สาขาวิทยาศาสตร์การกีฬาและการออกกำลังกาย
 สาขาวิทยาศาสตร์และเทคโนโลยีการอาหาร
 สาขาวิทยาศาสตร์สิ่งแวดล้อม
 สาขาสถิติประยุกต์
หลักสูตรครุศาสตรบัณฑิต (ค.บ.)
 สาขาคณิตศาสตร์
  สาขาคอมพิวเตอร์ศึกษา
  สาขาเคมี
  สาขาชีววิทยา
  สาขาฟิสิกส์
  สาขาวิทยาศาสตร์ทั่วไปหลักสูตรวิทยาศาสตรมหาบัณฑิต (วท.ม)
 สาขาวิชาเทคโนโลยีการจัดการสิ่งแวดล้อม  
 สาขาวิชาการจัดการเทคโนโลยีสารสนเทศ  
 สาขาวิชาวิทยาศาสตรศึกษา  
 สาขาวิชาระบบสารสนเทศและนวัตกรรมดิจิทัล
หลักสูตรครุศาสตรมหาบัณฑิต (ค.ม.)
 สาขาวิชาคณิตศาสตรศึกษาหลักสูตรปรัชญาดุษฎีบัณฑิต (ปร.ด)
 สาขาวิชาเทคโนโลยีการจัดการสิ่งแวดล้อม
# คณะวิทยาการจัดการ มหาวิทยาลัยราชภัฏนครราชสีมา
คณะวิทยาการจัดการ มหาวิทยาลัยราชภัฏนครราชสีมา (อังกฤษ: Faculty of Management Science, Nakhon Ratchasima Rajabhat University) ก่อตั้งขึ้นเมื่อ 1 สิงหาคม 2529 

 ประวัติความเป็นมา 
 เมื่อวันที่ 1 มิถุนายน 2529 ก่อตั้ง คณะวิชาวิทยาการจัดการ วิทยาลัยครูนครราชสีมา สังกัดกรมฝึกหัดครู
ได้เปิดสอนระดับอนุปริญญาศิลปศาสตร์ (อ.ศศ) หลักสูตร 2 ปี จำนวน 2 สาขาวิชา คือ สาขาบริหารธุรกิจ สาขาวิชาการท่องเที่ยว 
และระดับปริญญาตรี 1 สาขา คือ สาขาเศรษฐศาสตร์สหกรณ์

ทั้งนี้คณะวิชาวิทยาการจัดการ วิทยาลัยครูนครราชสีมา ได้แบ่งส่วนราชการในออกเป็น 5 ภาควิชา ดังนี้
 ภาควิชาการเงินและการบัญชี
 ภาควิชาการตลาด
 ภาควิชาการสื่อสารและการประชาสัมพันธ์
 ภาควิชาบริหารธุรกิจและสหกรณ์
 ภาควิชาเศรษฐศาสตร์ 

 วันที่ 15 มิถุนายน 2547 เปลี่ยนชื่อจากคณะวิชาวิทยาการจัดการ เป็น คณะวิทยาการจัดการ

 หลักสูตรการศึกษา 
 หลักสูตรที่เปิดสอนในคณะวิทยาการจัดการ มหาวิทยาลัยราชภัฏนครราชสีมา กลุ่มวิชา/ภาควิชา/สาขาวิชา ระดับปริญญาตรี ระดับปริญญาโท ระดับปริญญาเอก รวมทุกภาควิชา หลักสูตรบริหารธุรกิจบัณฑิต
 สาขาวิชาการจัดการ
 สาขาวิชาคอมพิวเตอร์ธุรกิจ
 สาขาวิชาการตลาด
 สาขาวิชาการจัดการทรัพยากรมนุษย์
 สาขาวิชาการเงิน
 สาขาวิชาโลจิสติกส์และโซ่อุปทาน
 สาขาวิชาการจัดการธุรกิจการค้าสมัยใหม่

หลักสูตรบัญชีบัณฑิต
 หลักสูตรบัญชีบัณฑิต

หลักสูตรศิลปศาสตรบัณฑิต
 สาขาวิชาการจัดการท่องเที่ยว การจัดประชุมและนิทรรศการ
 สาขาวิชาการจัดการโรงแรมและนวัตกรรมการบริการ

หลักสูตรนิเทศศาสตรบัณฑิต

หลักสูตรเศรษฐศาสตรบัณฑิต

หลักสูตรเทคโนโลยีบัณฑิต
 สาขาวิชาการจัดการข้อมูลดิจิทัลหลักสูตรบริหารธุรกิจมหาบัณฑิต
สาขาวิชาบริหารธุรกิจหลักสูตรบริหารธุรกิจดุษฎีบัณฑิต
 สาขาวิชาบริหารธุรกิจ
# มัลลิกา อิ่มวงศ์
ศาสตราจารย์ดร.มัลลิกา อิ่มวงศ์ เป็นนักวิทยาศาสตร์หญิงชาวไทยที่มีผลงานโดดเด่นในเรื่องโรคมาลาเรีย ปัจจุบันดำรงตำแหน่งหัวหน้าภาควิชาชีวโมเลกุลและพันธุศาสตร์โรคเขตร้อน คณะเวชศาสตร์เขตร้อน มหาวิทยาลัยมหิดล ศาสตราจารย์มัลลิกาเป็นหนึ่งในนักวิทยาศาสตร์ไทยที่ได้รับการอ้างอิงสูงสุดในร้อยละ 2 ของโลกในปี พ.ศ. 2564 เธอร่วมกับหน่วยงานอย่าง Worldwide Antimalarial Resistance Network (WWARN) และ หน่วยวิจัยโรคเขตร้อนมหิดลอ็อกซ์ฟอร์ด (Mahidol Oxford Tropical Medicine Research Unit – MORU) ศึกษาการแพร่ระบาดของโรคมาลาเรียสายพันธุ์ดื้อยา ฟัลซิปารัม (P. falciparum)

ศาสตราจารย์มัลลิกาได้รับรางวัลผลงานวิจัยจากสำนักงานการวิจัยแห่งชาติ (วช.) ประจำปีงบประมาณ 2565, 2564,2560 โครงการวิจัยเรื่อง "ภาวะการดื้อยาต้านมาลาเรียของชีวโมเลกุลในประเทศไทย และภูมิภาคเอเชียตะวันออกเฉียงใต้ในทศวรรษที่ผ่านมา" ถือเป็นผลงานเด่นที่ทำให้มหาวิทยาลัยมหิดล ติดอันดับมหาวิทยาลัยโลก ของ US News & World Report Rankings ในปี 2022 ทั้งในสาขาโรคติดเชื้อ (Infectious Diseases) และสาขาภูมิคุ้มกันวิทยา (Immunology)
ได้รับทุนเมธีวิจัยอาวุสโสของสำนักงานกองทุนสนับสนุนการวิจัยเมื่อ พ.ศ. 2562
รางวัลนักเทคโนโลยีดีเด่นประจำปี พ.ศ. 2559 โดยมูลนิธิส่งเสริมวิทยาศาสตร์และเทคโนโลยีในพระบรมชาชูปถัมภ์ จากผลงานการพัฒนาการตรวจเชื้อมาลาเรียความไวสูงซึ่งสามารถตรวจเชื้อได้ต่ำกว่าการตรวจกล้องจุลทรรศน์ 2,000 เท่า
และได้รับทุนวิจัย ลอรีอัล ประเทศไทย “เพื่อสตรีในงานวิทยาศาสตร์” ครั้งที่ 8 เมื่อ พ.ศ. 2553 ศาสตราจารย์มัลลิกาได้รับรางวัลนักวิจัยดีเด่นแห่งชาติประจำปีงบประมาณ 2566 โดยสำนักการวิจัยแห่งชาติ

 ประวัติการศึกษา 

 สำเร็จการศึกษาระดับปริญญาตรี พยาบาลศาสตรบัณฑิต วิทยาลัยพยาบาลทหารบก พ.ศ. 2536
 สำเร็จการศึกษาระดับปริญญาโท สาขาชีววิทยาสิ่งแวดล้อม มหาวิทยาลัยมหิดล พ.ศ. 2541
 สำเร็จการศึกษาระดับดุษฏีบัณฑิต สาขาเวชศาสตร์เขตร้อน คณะเวชศาสตร์เขตร้อน มหาวิทยาลัยมหิดล พ.ศ. 2544

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓, เล่ม ๑๓๘ ตอนพิเศษ ๓ ข หน้า ๑๓๔, ๑ พฤษภาคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๐, เล่ม ๑๓๔ ตอนที่ ๕๒ ข หน้า ๖๘, ๑๖ ตุลาคม ๒๕๖๐
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๖, เล่ม ๑๔๐ ตอนพิเศษ ๕ ข หน้า ๗๗, ๒๒ พฤศจิกายน ๒๕๖๖
# ตำบลกงรถ
ตำบลกงรถ เป็นตำบลแห่งหนึ่งใน อำเภอห้วยแถลง จังหวัดนครราชสีมา

 หมู่บ้าน 
ตำบลกงรถแบ่งการปกครองออกเป็น 9 หมู่บ้าน คือ 

 หมู่ที่ 1 บ้านกงรถ
 หมู่ที่ 2 บ้านหัวทำนบ
 หมู่ที่ 3 บ้านซ่าเลือด
 หมู่ที่ 4 บ้านหนองบัวรอง
 หมู่ที่ 5 บ้านโนนขี้ตุ่น  
 หมู่ที่ 6 บ้านสี่แยก
 หมู่ที่ 7 บ้านโคกแค
 หมู่ที่ 8 บ้านหนองซำ
 หมู่ที่ 9 บ้านหัวนบพัฒนา

 โรงเรียน 
 โรงเรียนบ้านหัวทำนบ (หมู่ที่ 2)
 โรงเรียนบ้านซ่าเลือด (หมู่ที่ 3)	
 โรงเรียนบ้านโนนขี้ตุ่น (หมู่ที่ 5)

 โรงพยาบาลส่งเสริมสุขภาพตำบล 
ในตำบลกงรถ มีสถานีอนามัย 1 แห่ง และยกฐานะเป็นโรงพยาบาลส่งเสริมสุขภาพตำบล
 โรงพยาบาลส่งเสริมสุขภาพตำบล ซ่าเลือด

 วัด 
ตำบลกงรถ มีวัดจำนวนทั้งสิ้น 7 แห่ง และสำนักสงฆ์  จำนวน 1  แห่ง คือ
 วัดกงรถ (หมู่ที่ 1)
 วัดหัวทำนบ (หมู่ที่ 2)
 วัดซ่าเลือด (หมู่ที่ 3)
 วัดหนองบัวรอง (หมู่ที่ 4)
 วัดโนนขี้ตุ่น (หมู่ที่ 5)
 วัดโคกแค (หมู่ที่ 7)
 วัดหนองซำ (หมู่ที่ 8)	 	 
 สำนักสงฆ์วิปัสสนาฉิมพลีภิวัลณ์ (หมู่ที่ 1)
# ข้าวเสาไห้
ข้าวเสาไห้ หรือ ข้าวเจ๊กเชยเสาไห้ เป็นข้าวที่ได้รับการจดทะเบียนสินค้าบ่งชี้ทางภูมิศาสตร์เป็นข้าวพื้นเมืองของอำเภอเสาไห้ จังหวัดสระบุรี ได้รับการรับรอง ข้าวสิ่งบ่งชี้ทางภูมิศาสตร์ (GI) เมื่อวันที่ 30 กันยายน พ.ศ. 2551 มีแหล่งผลิตอยู่ในอำเภอเสาไห้ อำเภอเมืองสระบุรี อำเภอหนองแซง อำเภอวิหารแดง อำเภอหนองแค อำเภอหนองโดน และอำเภอดอนพุด จังหวัดสระบุรี

แป้งข้าวเจ๊กเชย นำมาผลิตเป็นผลิตภัณฑ์รูปแบบเส้น เช่น เส้นขนมจีนแป้งสด ก๋วยเตี๋ยว มักกะโรนี สปาเกตตี อุด้ง ส่วนของขนมหวาน เช่น ขนมเปียกปูน ขนมชั้น และขนมหม้อแกง

ลักษณะ
ข้าวเสาไห้เป็นข้าวไวแสง มีปริมาณอะมิโลสสูง (มีร้อยละ 27–28)  มีความสูงประมาณ 160 เซนติเมตร คอรวงยาว รวงข้าวมีความยาวเฉลี่ย 33 เซนติเมตร ระแง้ถี่ สีของกาบใบมี 2 ลักษณะ คือ เจ๊กเชยกาบใบไม้สีม่วง และเจ๊กเชยกาบใบสีม่วงสีข้าวเปลือกมีสีฟาง เมล็ดมีความเรียวยาว เมื่อหุงแล้วข้าวจะสุกร่วนเป็นตัว ไม่เกาะเป็นก้อน ข้าวเก่าเมื่อนำมาหุง ไม่มีกลิ่นสาบ

ประวัติ
จังหวัดสระบุรีมีประวัติการปลูกข้าวมาเป็นเวลายาวนาน เป็นจุดยุทธศาสตร์ เป็นที่รวบรวมเสบียงอาหารและเป็นยุ้งฉางเก็บไว้คราวศึกสงครามตั้งแต่ราว พ.ศ. 2125 โดยบริเวณอำเภอเสาไห้เป็นที่ชุมนุมการค้าขายสินค้าเกษตรต่าง ๆ จากบริเวณลุ่มแม่น้ำป่าสัก 

มีพ่อค้าชาวจีนชื่อ เจ๊กเชยคอยควบคุมดูแลการแลกสินค้า และสนใจข้าวพันธุ์ก้นจุด จึงแนะนำให้ชาวนานำไปปลูกขยายผลผลิตแล้วนำมาแลกสินค้ากับเจ๊กเชย ต่อมาชาวนาเรียกพันธุ์ข้าวนี้ว่า ข้าวเจ๊กเชย ข้าวนี้นำส่งไปขายถึงอยุธยา พบว่าเป็นข้าวหุงขึ้นหม้อ รสชาติดี ไม่อ่อนไม่แข็งจนเกินไป เก็บไว้ค้างคืนไม่บูด จึงมีการสอบถามกันจึงพบว่าเป็นข้าวเจ๊กเชยมาจากอำเภอเสาไห้ จึงเรียกภายหลังว่า ข้าวเจ๊กเชยเสาไห้
# แอลีนา สวีตอลีนา
แอลีนา มือคัยลิวนา สวีตอลีนา (; เกิด 12 กันยายน พ.ศ. 2537) เป็นนักเทนนิสอาชีพชาวยูเครน เธอเคยขึ้นอันดับสูงสุดถึงที่ 3 ของโลกในประเภทหญิงเดี่ยว และอันดับที่ 108 ในประเภทคู่ สวีตอลีนาเคยเป็นแชมป์รายการดับเบิลยูทีเอประเภทเดี่ยว 16 รายการและรองชนะเลิศสามรายการ

สวีตอลีนาเข้ามาอยู่ใน 50 อันดับแรกของโลกเป็นครั้งแรกเมื่อเดือนกรกฎาคม ค.ศ. 2013 และเข้าถึง 20 อันดับแรกในเดือนมิถุนายน ค.ศ. 2015 และเป็นผู้หญิงชาวยูเครนคนแรกที่ขึ้นถึง 10 อันดับแรกในเดือนพฤษภาคม ค.ศ. 2017 แซงหน้าอาลอนา บอนดาแรนกอ เพื่อนร่วมชาติ หลังจากคว้าแชมป์ดับเบิลยูทีเอเป็นครั้งแรกในปีค.ศ. 2013 เธอก็คว้าแชมป์ได้อีก 5 รายการจนถึงปี ค.ศ. 2017 ซึ่งในระหว่างนั้นเธอก็สามารถคว้าแชมป์ได้ถึง 5 รายการในปีเดียวกัน และทำให้เธอขึ้น 10 อันดับแรก รายการที่เธอชนะ ได้แก่ WTA Finals ค.ศ. 2018 และการแข่งขันระดับพรีเมียร์ไฟฟ์สามรายการจากทั้งหมดห้ารายการ ได้แก่ Dubai Tennis Championships, Italian Open และ Canadian Open เธอยังเคยชนะประเภทคู่ถึงสองรายการที่อิสตันบูลคัพ ใน ค.ศ. 2014 และ ค.ศ. 2015 สวีตอลีนาเคยเข้าถึงรอบรองชนะเลิศ่รายการแกรนด์สแลมสองรายการใน ค.ศ. 2019 ทั้งรายการวิมเบิลดันและยูเอสโอเพน ค.ศ. 2021 เธอได้รับรางวัลเหรียญทองแดงโอลิมปิกในการแข่งขันประเภทหญิงเดี่ยวในโอลิมปิกฤดูร้อน 2020 และกลายเป็นนักกีฬาเทนนิสโอลิมปิกคนแรกที่คว้าเหรียญรางวัลให้กับประเทศยูเครน

 ชีวิตในวัยเด็กและภูมิหลัง 
สวีตอลีนาเกิดในเมืองออแดซา พ่อและแม่เป็นชาวยูเครน มือคัยลอ (อดีตนักมวยปล้ำ) และออแลนา (อดีตนักพายเรือแข่งขัน) เธอได้รับการตั้งชื่อตามแอลีนา บึสตรึตสกา นักแสดงหญิงชื่อดังชาวยูเครน เธอมีพี่ชายหนึ่งคนชื่อยูเลียนเมื่อตอนเป็นเด็ก แอลีนาสังเกตว่าพี่ชายของเธอได้รับความสนใจอย่างมากตอนเล่นเทนนิส สิ่งนี้เป็นแรงบันดาลใจให้เธอเล่นกีฬาเพื่อเรียกความสนใจจากพ่อของเธอ เธอเริ่มเล่นเทนนิสตอนอายุห้าขวบ  สวีตอลีนาและครอบครัวของเธอย้ายไปที่คาร์กิว ประเทศยูเครน ตอนเธออายุ 13 ปี หลังจากที่นักธุรกิจยูรีย์ ซาปรอนอว์ กลายเป็นผู้สนับสนุนของเธอ ซาปรอนอว์เห็นเธอเล่นในการแข่งขันรายการหนึ่งของลูก เมื่อเธออายุ 12 ปี และประทับใจมาก ทำให้เขาลงทุนกับการฝึกอบรมและพัฒนาอาชีพของเธอต่อไป I was offered a lot of money to play for other countries, but, luckily, I'm from Ukraine - Svitolina, Radio Free Europe (31 July 2017)
# ขนมเปียกปูน
ขนมเปียกปูน เป็นขนมไทยประเภทกวน มักมีสีดำซึ่งได้จากกาบมะพร้าวเผาไฟ และสีเขียวเข้มที่ได้จากน้ำใบเตยคั้น

สันนิษฐานว่าดัดแปลงมาจากกะละแมแต่ไม่ใส่กะทิสด ทำจากแป้งหมักเช่นเดียวกับขนมจีนหรือลอดช่อง ส่วนผสมในอดีตประกอบด้วย แป้งข้าวเจ้าหมักทิ้งไว้ แล้วนำมาโม่ด้วยโม่หินให้ละเอียดจนเป็นน้ำแป้ง ผสมน้ำตาลปี๊บ น้ำตาลทราย ใบตาลเผาไฟ (ส่วนใหญ่ไม่ค่อยนิยม) และน้ำปูนใส เมื่อกวนเสร็จนำมาใส่ถาดทรงสี่เหลี่ยม หากเป็นสมัยโบราณเป็นถาดโบราณรูปทรงกลม เมื่อขนมแห้งตึงดีจึงใช้มีดตัดแบ่งออกพอเป็นคำ ๆ ชาวบ้านเรียกติดปากว่า "สี่เหลี่ยมขนมเปียกปูน" เวลารับประทานโรยด้วยมะพร้าวอ่อนขูดฝอยเคล้ากับน้ำเกลือหรือเกลือป่น ส่วนวัตถุดิบในปัจจุบัน คือ แป้ง น้ำตาล และน้ำใบเตยเอกพล อ่อนน้อมพันธุ์. (2559) การพัฒนาผลิตภัณฑ์ขนมเปียกปูนใบเตยเสริมน้าใบย่านาง. มหาวิทยาลัยสวนดุสิต: กรุงเทพฯ. หรือน้ำจากกาบมะพร้าวเผาไฟ

ขนมเปียกปูนกับขนมเปียก (หรือขนมเปียกอ่อน) มีลักษณะคล้ายกัน ขนมเปียกมีสีน้ำตาลที่ได้มาจากน้ำตาลโตนด ซึ่งเป็นส่วนผสมสำคัญของขนมเปียก ขนมเปียกมีเนื้อขนมที่ร่วนกว่าขนมเปียกปูน เนื่องจากไม่ได้ใส่น้ำปูนใส แต่จะเพิ่มหัวกระทิเข้าไป ทำให้ขนมเปียกมีรสชาติหวานมันมากกว่าขนมเปียกปูน มักรับประทานขนมเปียกกับถั่วทอง (ถั่วเขียวกระเทาะเปลือก)
# อรัญประเทศ (แก้ความกำกวม)
อรัญประเทศ อาจหมายถึง:
อำเภออรัญประเทศ
เทศบาลเมืองอรัญญประเทศ
ท่าอากาศยานอรัญประเทศ (โครงการ)
ประตูชัยอรัญประเทศ
โรงเรียนอรัญประเทศ
สถานีรถไฟอรัญประเทศ
# ชะอำ (แก้ความกำกวม)
ชะอำ อาจหมายถึง:
อำเภอชะอำ
เทศบาลเมืองชะอำ
หาดชะอำ
โรงเรียนชะอำ
สถานีรถไฟชะอำ
# พัทยา (แก้ความกำกวม)
พัทยา อาจหมายถึง:
เมืองพัทยา
นายกเมืองพัทยา
สภาเมืองพัทยา
ถนนคนเดินพัทยา
เทศกาลดนตรีพัทยา
หาดพัทยา
เซ็นทรัล พัทยา
เทอร์มินอล 21 พัทยา
# โคราช (แก้ความกำกวม)
โคราช อาจหมายถึง:
จังหวัดนครราชสีมา
มาเลศ (แมวโคราช)
ที่ราบสูงโคราช
ไทโคราช
มวยโคราช
สำเนียงโคราช
สถานีนครราชสีมา (เดิมชื่อสถานีโคราช)
เดอะมอลล์ โคราช
เทอร์มินอล 21 โคราช
เซ็นทรัล โคราช
สโมสรฟุตบอลโคราช
# คณะเทคโนโลยีอุตสาหกรรม มหาวิทยาลัยราชภัฏนครราชสีมา
คณะเทคโนโลยีอุตสาหกรรม มหาวิทยาลัยราชภัฏนครราชสีมา (อังกฤษ: Faculty of Industrial Technology, Nakhon Ratchasima Rajabhat University) ก่อตั้งขึ้นเมื่อ 8 มีนาคม พ.ศ.2548 เปิดสอนในระดับปริญญาตรีของมหาวิทยาลัยราชภัฏนครราชสีมา

 ประวัติความเป็นมา 
 วันที่ 8 มีนาคม พ.ศ.2548 คณะเทคโนโลยีอุตสาหกรรม จัดตั้งขึ้นตามประกาศกระทรวงศึกษาธิการ จัดตั้งส่วนราชการในมหาวิทยาลัยราชภัฏนครราชสีมา เพื่อรับผิดชอบงานวิชาการด้านการผลิตบัณฑิตด้านวิทยาศาสตร์ประยุกต์ และด้านเทคโนโลยีอุตสาหกรรมในระดับอุดมศึกษา

 หลักสูตรการศึกษา 
 หลักสูตรที่เปิดสอนและสาขาวิชาในสังกัดคณะเทคโนโลยีอุตสาหกรรม มหาวิทยาลัยราชภัฏนครราชสีมา ระดับปริญญาตรี! style = "background:darkred ; color:white; " width = 33% | ระดับปริญญาโท
! style = "background:darkred ; color:white; " width = 33% | ระดับปริญญาเอก
|-
| valign = "top" | หลักสูตรวิศวกรรมศาสตรบัณฑิต สาขาวิชาวิศวกรรมการจัดการอุตสาหกรรม
 สาขาวิชาวิศวกรรมไฟฟ้าอุตสาหกรรม
 สาขาวิชาวิศวกรรมการก่อสร้างครุศาสตร์อุตสาหกรรมบัณฑิต สาขาวิชาอุตสาหกรรมศิลป์สถาปัตยกรรมศาสตรบัณฑิต สาขาวิชาสถาปัตยกรรมอุตสาหกรรมศาสตรบัณฑิต'''
 สาขาวิชาเทคโนโลยีอิเล็กทรอนิกส์และโทรคมนาคม (ต่อเนื่อง)
 สาขาวิชาการจัดการอุตสาหกรรม (ต่อเนื่อง)
 สาขาวิชาออกแบบผลิตภัณฑ์อุตสาหกรรม
 สาขาวิชานวัตกรรมเซรามิกส์
# โต่วลิ่ว
โต่วลิ่ว (เป่อ่วยจีฮกเกี้ยน: Táu-la̍k; เต๊าลัก) เป็นนครภายใต้เทศมณฑล และเป็นเมืองหลวงของเทศมณฑลยฺหวินหลิน ประเทศไต้หวัน และยังเป็นศูนย์กลางทางการเมืองและเศรษฐกิจของเทศมณฑล นครโต่วลิ่วมีทางด่วนหมายเลข 3 พาดผ่าน

 ชื่อ 
ชื่อเดิมของโต่วลิ่ว "เต๊าหลักหมึง"  มาจากภาษาของชาวหงหย่า ซึ่งเป็นชนพื้นเมืองหนึ่งในไต้หวัน《台灣地名研究》，安倍明義，205頁。

 ประวัติศาสตร์ 
 จักรวรรดิญี่ปุ่น 
ในปี 1901 ในช่วงที่อยู่ภายใต้การปกครองของญี่ปุ่น ได้มีการจัดตั้ง โทโรกุโจ  ขึ้น ซึ่งเป็นหนึ่งในสำนักงานการปกครองทั้ง 20 แห่งในไต้หวัน ในปี 1909 ส่วนหนึ่งของโทโรกุได้รวมเข้ากับ นันโตโจ  และอีกส่วนหนึ่งที่เหลือก็ได้รวมเข้ากับ คางิโจ  ต่อมาในปี 1920 ได้มีการก่อตั้งเมืองโทโรกุ  ขึ้นกับอำเภอโทโรกุ  ในจังหวัดไทนัง ซึ่งเมืองโทโรกุในสมัยนั้นครอบคลุมพื้นที่ทั้งนครโต่วลิ่วและตำบลหลินเน่ย์ในปัจจุบัน

 สาธารณรัฐจีน 
วันที่ 25 ธันวาคม 1981 โต่วลิ่วได้รับการยกฐานะจากเมืองเป็นนครภายใต้เทศมณฑล